paragraph_text: Prvobitni plan Ćosića je bio da Odbor ima jugoslavenski karakter, pa je sa Slovencem Tarasom Kermaunerom i Hrvatom Rudijem Supekom imao dogovor da svatko u svojoj republici pošalje pisma istaknutim intelektualcima s pozivom da se priključe radu Odbora. Dok je Ćosić naišao na više nego dobar odziv, Karmauner je dobio pristanak trinaest slovenačkih ljubljanskih intelektualaca koji su bili spremni da se bore za građanska prava i slobodu govora, ali nitko od njih nije bio spreman da pristupi jugoslavenskom Odboru, a Supek je izjavio da u Zagrebu nema nikog osim njega tko bi učestvovao u tom odboru. Stoga su u odbor ušli samo srbijanski intelektualci.